La Policia Local ja compta amb cinc nous oficials en la seua estructura organitzativa
23 de gener 2023

![](/media/xbxbxwuk/m_2pol.jpeg?width=850&height=637.5)

La Policia Local ja compta amb cinc nous oficials en la seua estructura organitzativa. Hui han iniciat la seua activitat i han sigut presentats en la Central de Policia Local, en un acte al qual han assistit la regidora delegada de Policia Local, Natalia Antonino, la regidora delegada de Personal i primera tinenta d'alcalde, en representació de l'alcalde, María José Carrera; i el comissari, Rafael de Manuel. També han sigut presents altres comandaments de la Policia Local.

La regidora delegada de Policia Local, Natalia Antonino, ha explicat que «**hui s'ha fet un pas cap avant per a la creació d'una estructura forta dins del departament de la Policia Local per a poder abordar d'una forma més precisa les problemàtiques que té la ciutadania**». Al que ha afegit: «**Hem donat l'enhorabona als dos nous oficials i als tres que han ascendit per promoció interna i al mateix temps els hem traslladat que Sagunt hui dia és una ciutat referent per a les oportunitats en l'àmbit policial**».

En total, han accedit al lloc d'Oficial de la Policia Local tres persones pel procés de promoció interna, i altres dues que provenen d'altres municipis. Això significa que com tres oficials dels oficials han accedit per promoció interna, la Policia Local compta des de hui amb dos nous efectius i comporta que estes tres places d'agents que han quedat vacants s'incorporen a la nova convocatòria o procés de reposició de personal de la Policia Local juntament amb altres places vacants.

La regidora de Personal, María José Carrera, ha donat la benvinguda a les noves incorporacions i els ha agraït el treball que realitzen. Així mateix, ha comentat que la línia a seguir des del seu departament és «**estabilitzar a tota la plantilla, tant de Policia Local com de la resta de departaments de l'Ajuntament. Quan arribem nosaltres ens trobem amb una plantilla de Policia molt minvada, i el que hem anat fent és cobrir tota l'estructura de dalt cap avall. Ara hem finalitzat amb la d'oficials i tenim pendent la d'agents, de la qual a penes falten dues proves que no són eliminatòries**».

![](/media/yscdw3ja/m_1pol.jpeg?width=850&height=637.5)

*   [](http://www.facebook.com/sharer.php?u=https://aytosagunto.es/va/actualitat/la-policia-local-ja-compta-amb-cinc-nous-oficials-en-la-seua-estructura-organitzativa/ "Facebook")
*   [](http://twitter.com/share?url=https://aytosagunto.es/va/actualitat/la-policia-local-ja-compta-amb-cinc-nous-oficials-en-la-seua-estructura-organitzativa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-local-ja-compta-amb-cinc-nous-oficials-en-la-seua-estructura-organitzativa/ "Linked In")
*   [](mailto:?body=https://aytosagunto.es/va/actualitat/la-policia-local-ja-compta-amb-cinc-nous-oficials-en-la-seua-estructura-organitzativa/)